
Бүген иртән Татарстан Республикасы Президенты Рөстәм Миңнеханов хокук саклау органнары җитәкчеләре белән координацион киңәшмә уздырды.

Татарстан Президентына Чад Республикасыннан килгән КФУ студентын үтерү факты буенча җинаять эшен тикшерүнең барышы турында мәгълүмат бирделәр.

Бүген Казанда Татарстан Фәннәр академиясенең Ш. Мәрҗани исемендәге Тарих институтының 20 еллыгы һәм аның директоры ТР ФАнең вице-президенты һәм академигы, тарих фәннәре докторы, танылган сәясәтче һәм җәмәгать эшлеклесе Рафаил Хәкимовка 70 яшь тулуга багышланган утырыш узды.

Институтның һәм аның җитәкчесенең юбилеена Татарстанның Дәүләт Киңәшчесе Минтимер Шәймиев, Татарстан Премьер-министры урынбасары Васыйл Шәйхразиев, ТР мәгариф һәм фән министры Энгель Фәттахов, ТР мәдәният министры Айрат Сибагатуллин һәм башкалар килгән иде.

Бүген Татарстан Республикасы Президенты Рөстәм Миңнеханов Мәскәүдә эш сәфәрендә.

Сәфәренең төп максаты - "Бердәм Россия" партиясенең Югары советы Бюросы утырышында катнашу.

Искәртик, "Бердәм Россия" партиясенең XVI съездында сайланган Югары советы Бюросы бүген беренче кат яңа составта җыела.

Бүген Татарстан Республикасы Премьер-министры вазифаларын башкаручы Алексей Песошин эшче һөнәрләре төбәк чемпионатында җиңүчеләр белән очрашты (WorldSkills Russia).

Очрашу Казан төзелеш көллияте территориясендә узды (Казан, Липатов ур., 25).

Алексей Песошинны ТР Премьер-министры урынбасары – ТР Министрлар Кабинеты аппараты җитәкчесе Шамил Гафаров, ТР вице-премьеры – ТР мәгариф һәм фән министры Энгель Фәттахов, ТР Премьер-министры урынбасары – ТР мәгълүматлаштыру һәм элемтә министры Роман Шәйхетдинов, ТР төзелеш, архитектура һәм ТКХ министры Ирек Фәйзуллин, ТР хезмәт, мәшгульлек һәм социаль яклау министры Эльмира Зарипова, Казан төзелеш көллияте директоры Александр Проснев озата йөрде.

Бүген бишенче чакырылыш ТР Дәүләт Советының егерме бишенче утырышында "Гражданнарның торак хокукларын яклауны тәэмин итү турында” Татарстан Республикасы Законына үзгәрешләр кертү хакында" Татарстан Республикасы законы кабул ителде. Искәртик, сессия эшендә Татарстан Республикасы Президенты Рөстәм Миңнеханов, Татарстан Республикасы Дәүләт Киңәшчесе Минтимер Шәймиев, Татарстан Республикасы Хөкүмәте әгъзалары һәм чакырылган затлар катнаша.

Бүген бишенче чакырылыш Татарстан Республикасы Дәүләт Советының егерме бишенче юбилей утырышы ачылды.

Сессия эшендә Татарстан Республикасы Президенты Рөстәм Миңнеханов, Татарстан Республикасы Дәүләт Киңәшчесе Минтимер Шәймиев, Татарстан Республикасы Хөкүмәте әгъзалары һәм чакырылган затлар катнаша.

Утырышны Татарстан Республикасы Дәүләт Советы Рәисе Фәрит Мөхәммәтшин алып бара.

Татарстан Республикасы Президенты Рөстәм Миңнеханов Париж мэры Анн Идальго белән очрашты. Чара Казан Кремле Губернатор Сараеның сөйләшүләр залында узды.

Искәртик, Анн Идальго Казанга ике көнлек визиты белән килде (2017 елның 15-16 февраль көннәре).

Рөстәм Миңнеханов Анн Идальгога тыгыз графигында вакыт табып, Казанга килгәне һәм, гомумән, республика карата кызыксынуы өчен рәхмәт белдерде. Без Россия-Франция мөнәсәбәтләре кысаларында төбәкара хезмәттәшлек яклы, диде Рөстәм Миңнеханов.

Казанга Америка хоккейчылары килү Россия белән АКШ якынаюга китерергә мөмкин. Бу хакта бүген Татарстан Республикасы Президенты Рөстәм Миңнеханов Татарстан җыелма командасы ветераннары белән «Филадельфия Флайерз» НХЛ командасы ветераннарының Казандагы Спорт сараенда узган хоккей матчы алдыннан сәламләү сүзендә хәбәр итте.

Бүген Татарстан Республикасы Президенты Рөстәм Миңнеханов «Hollbeach Solutions» компаниясе (Канада) президенты Грэм Лайон белән очрашты.

Очрашуда катнашучылар авыр нефтьләр чыгару һәм эшкәртү өлкәсендә хезмәттәшлекнең перспектив юнәлешләре турында фикер алыштылар, уртак проектларны гамәлгә ашыру мөмкинлекләрен карадылар.

Бүген Татарстан Республикасы Президенты Рөстәм Миңнеханов ТР Фәннәр академиясенең Ш.Мәрҗәни исемендәге Тарих институты директоры Рафаэль Хәкимовка Татарстан Республикасы академик фәнен үстерүгә, Татарстан халкының тарихи һәм мәдәни мирасын өйрәнүгә керткән өлеше өчен Татарстан Республикасы Президенты Рәхмәтен тапшырды.
Рәсми Татарстан